акб 

Крыница, четверг лня 6 


Орган Лемковского Союза. 


Оріаќа росзточа иКтстопа гусхайата. 
СЕ извне ирина 


‚ серпня (24. 


Пренумерата:в крак» 
30 грошей місячно, 
» квартально 
150 „ полрочно, 
З зл. рочно. 


В Амерыці: 1 дол. рочно. 


В Чехословакии: 
2 кор. місячно,10 кор.полрочно, 
20 кор. рочно. 


Щны оголошень: =: 
Ціла сторона 120 зл., 1/з сто- 
роны 60 зл., 1/4 стороны 35 зл., 
1/в стор. 20 зл., 1/1 стор. 10 зл.; 
оголошеня малы за 1 мм. 20гр., 
в тексті 30 гр., перед текстом 
40 гр. При місячном и долшом 
оголошеню значна знижка, 


Выходит в каждый четверг. 


Редакция и администрация в Крыниці. — Адрес „Лемко” Крыница, 
„снна 


Всіх читателей, котры не вплатили ище пренумераты, просиме выровнати якнайскорше рахункы. 


[то можна 0132580 
МАТИ У СОЛИ. 


Часто случат ся, же податковы екзекуто- 
ры записуют селянам такы предметы, кот- 
рых не мают права записати. 


Штобы положити конец тым надужитям, 
Министерство Финансов росослало недавно 
всім скарбовым урядам обіжник с 25.У. 1936 
Р. Л. Д. У. 6504|1:36, в котром ище раз при- 
поминат, чого не могут селянам екзеквовати 
податковы екзекуторы. 


Передовсем не мают они права записати 
и продати инвентара живого и мертвого, 
а также землеплодов у селян. Могут зани- 
матн лем надвыжку тых движимостей понад 
норму, усталену для поодынокых округов 
через Скарбовы палаты на основі обіжника 
Министерства Финансов с дня 1. лютого 1933. 
Л. Д. \. 386133. В жадном случаю не 
можна занимати селянину коня, коровы, 
свині и т. д. Если находят ся они на госпо" 
дарстві в одной штуці каждого гатунку 
звірят. 

Понадто Минист. Фин, подає, же в разі 
занятя надвыжкы живого инвентара, запи- 
саны звірята могут быти забраны с госпо- 
дарства и отданы под присмотр особы 
третой лем в том случаю, єсли податник уж 
передом записану движимость змарніл або 
усунул, так, же заходит опасность поновного 
усуненя и ростраты, Во всіх другых слу- 
чаях не можна заберати с господарства 
записаного живого инвентара. Не относит 
ся тото до тых случоєв, коли забранє 
звірят $ст основаме конечном потребом 
в ціли продажи тых звірят, але и втотчас 
забрати звірята с господарства можна не 


скорше, як того вымагат час, потреб- 
ный на допроваджене звірят до місца 
продажи. 

При конци обіжника єст приказ, штобы 


тоты приписы сильно перестеригати и за- 


повідь, што провинивши ся 
приписам будут остро караны. 


баа: 7 ААИ 
Якы будынкы в селах 


подпадают 


против тым 


податкови от 


пенье 


недвижимости. 
аселай 


В силу зарядженя Министра Финансов 
на терені громад сельскых податкови от не- 
движимости подпадают: 


А) будынкы незвязаны с господарством 
рольным, огородничим и лісным и то: 

1) мешкальны домы (вилі, домы для літников 
и т, п.) и другы (торговельны, выарендо- 
ваны на школы и т. д.) разом с належачи- 
ми до них побочныма будынками, пляцами 
и дворами, 

2) Будынкы с дворами и пляцами, зани- 
маны через промысловы заведеня, подпа: 
даючи державному промысловому податкови 
с выключенєм рольничих горелень. 


Б) бупынкы звязаны с господарством роль- 
ным, огородничим або лісным разом с на- 
лежачима до них побочныма будынками, 
дворами и пляцами, котры: 

1) сут стало вынаниманы в цілости, або 
в переважаючой части и складают ся боль- 
ше, як с 4-ох комнат. 


2) сут выдержавяны отд!льно от госпо- 
дарства рольного, огсродничого або лісного. 
Через „дворы и пляцы” розуміє ся грунты 
под и меже будынками и грунты коло бу- 
дынков, нпр. грунт меже будынком и до- 
рогом. 

Будынкы, звязаны с господарством роль: 
ным, огородничим або лісным, вынаняты 

——.-=— 
сезоново не подпадают податкови, хоц бы 
——-—ы——-—- 
складали ся больше, як с 4-ох комнат, 
Будынок, вынанятый больше, як в половин! 
поверхні, уважат ся за вынанятый в пере- 
важаючой части, 


а аа 


Кредыты дпя селян 
на сепьске будовництво, 


Пожичкы на ціли сельского будовництва 
будут уділяны на слідуючих условиях: 


1) Будовляны пожичкы могут достати се- 
ляне, котры мают господарства о про- 
странстві не большом як 20 га, а на терені 
всходных воєводств 35 га. Поділ кредытов 
на воєводства переведе Центральна Каса 
„5рӧіек Ко!пісгусһ* за апробатом Мин, 
Рольн. и Реформ Рольн, 

2) Максымальна высота пожичкы на одно 
сельске господарство не може перевысшити 
сумы 800 зл, 

3) Пожичку мусит ся отдати в термині не 
долшом, як 15 літ, при чом в першом році 
не мусит сплачати капиталу, лөм сам 
процент. 

4) Кредыт мусит быти обезпеченый што: 
найменьше должным скрыптом должника, 
зарученым через маєтково отвітственны 
особы. 

5) От пожичок буде ся платити 4 про» 
цент рочно. 

Поданя треба вносити де „Сепігаіпеј Казу 
5рӧіек КоІпісгусһ” Варшава, Варецка 11-а, 


——©®— 
Кредыты на водны роботы. 


В приготовленом пляні 4-літных публич» 
ных робот перезначено великы сумы на 
водны роботы. С грошей тых перезначено 
2° милионы злотых на регуляцию горскых 
потоков, с чого 800 тысяч мают коштовати 
роботы водны в воєводстві краковском, 
450 тысяч — в воєводстві львовском и 650 
тысяч — в воєволстві станиславовском, На 
роботы портово- водны коло Варшавы пе- 
резначено 900 тысяч зл. на регуляцию 
Варты в воєводстві лодзком и познанском ~ 
650 тысяч зл. на канал нотецкый 500 ты- 
сяч зл., на регуляцию Вислы в воєводствах 
краковском, келецком, любельском, вар» · 
шавском и поморском — 9 милионы 800 
тысяч зл. на королевєкый канал = 1 ми. 


лион, а на канал Августовскый, ріку Буг, 
Горынь и Стыр — 450 тысяч зл. 

Роботы тоты мают также на ціли дати 
роботу місцевым сельскым безроботным, 
штобы облегчити их тяжке положен. 


Міт унраинсного языка 
: я народа. 


Перед пару тыжднями Верховный Суд 
в Варшаві выдал вырок в ділі одного укра- 
инофиля, котрый заскаржил войсковы 
власти о тото, же в книжечці войсковой 
вписано єго, яко русина, а не украинца. 

Справа перешла вс! судовы инстанции 
и оперла ся аж о Верховный Суд, котрый 
орек, же под национальным взглядом ніт 
„украинцов“, лем русины, а язык их єст 
рускый, а не „украинскый”. 


„|. Киг. Со42.”, доносячи о том, называт 
таке  перекручанё исторычных фактов 
„]е?укомет пес и]зЕмет” и подає, же назву 
„украинец” и „украинскый“ допущено, што- 
бы догодити политычным тенденциям 
„украинскых” националистов, вопрекы исто- 
рычной и етнографичной правді и вопрекы 
обовязуючим законам. 


о 


Важне для селян- 
ДОЛЖНИКОВ. 


Дня 31. жолтня минат термин робленя кон- 
ааа ьа жа алала жи тела к ламели ачыг Ы 17 МАС ЯЬ аталаны атьта лю же ч. ыан патина наанаа а 


версийных договоров. 


Центральне Бюро до Справ Финансово- 
Рольных припоминат властителям сельскых 
господарств, же термин заключаня конвер- 
сийных договоров через Банк Акцептаций- 
ный минат дня 31. жолтня 1986. Незаклю- 
ченє договора с кредытном инстытуциом 
до того термину поводує утрату прав 
должника до сконвертованя своєго долгу 
на основ! отдолженьовых законов и може 
наразити на заплаченє щлой должной сумы, 

На возванє кредытной инстытуции треба 
ся явити безотложно в шли заключеня до- 
говора, а єсли банк або кредытна каса не 
схоче заключити договора, треба в бюр! до 
справ финансово рольных постарати ся 
о посвідченє, же договора конверсийного 
не заключено с вины кредытной инс̧ты- 


туции. 
— == ____ 


Число неграмотных 
на світі, 


В рочнику медженародной статыстыкы, 
выдаваным через Лигу Народов сут поданы 
цікавы цыфры о анальфабетызмі на світі. 

Понеже діти ниже 10 літ не входят в ра- 

хубу при укладаню того рода статыстыкы, 
прото относит ся она до населеня в віщ 
понад 10 літ. 
_ Серед населеня Франции в віці понад 
10 літ ест.5'9 процент не уміючих читати 
и писати, Амерыка полночна має 6 процент 
неграмотных, Чехословакия — 7'4 процент, 
Бельгия — 7'5 проц., Естония — 10'8 проц., 
Венгрия — 13 проц. Латвия — 18:8 проц,, 
Италия — 26:8 проц., Литва — 32:7 процент, 
Польща — 327 проц., Болгария—39'7 проц., 
Испания — 43 проц. Греция — 433 проц., 
Росия — 48'7 проц, Мексык — 64'9 проц., 
Португалия -- 65'2 проц. Бразылия — 68:1 
проц., Брытийскы Индии = 90:6 проц. 


В Німеччині, Англии, Голяндии, Швайца- 
рии и в краях скандынавскых серед насе- 
пеня понад 10 літ ніт праві совсем негра- 
мотных. 

Процент неграмотности &ст безпорно барз 
точным пробирчиком культуры. 

Серед европейскых держав Польща має 


процент неграмотных оден с найвыеших, 


близкый максымального. Цыфра 39-7 проц. 
означат, же серед населеня Польщи в віці 
понад 10 лт — каждый гретый не ум!= чи- 


Е 
Вынаходчи державы. 


Амерыканскый инжинер, Вестерн выдал 
книжку, в котрой описує вынаходы и вына- 
ходчиков ріжных держав. г 

Ест 6 держав на світі, славных с ріжных 
вынаходов. Перше місце занимат Амерыка, 
пак идут Німеччине, Англия, Росия, Фран- 
ция и Италия, 


——— 08 ——— 
Тапергофске торжество 
° в Поворознику, 


Як уж в поперецных числах „Лемка” по- 
дано, дня 9. серпня т. р. отбуде ся в По- 
ворознику Талергофске свято. 

В програм! торжества єст предвиджене 
вбиванє гвоздей в памяткову доску. Гвоздя- 
ми называют ся металевы табличкы, на кот- 
рых сут вырыты имена и назвиска талер- 
гофцов а также всіх тых, котры были 
вязнены, розстріляны, або повішены в часі 
світовой войны. Доска с тыма гвоздями 
яко памятка их мученичества, буде пові- 
шена в салі читальні им. М. Качковского 
в Поворознику. Имена тых мученников 
буде упоминати ся при поминальных бого- 
елуженях, якы буде ся служити каждого 
року в день общого Собраня членов чи- 
тальні. 

Талергофске торжество являт ся народ- 
ным святом и ма нем повинни явити ся 
люды є цілого повіта, а передовсем родины 
талергофскых мученников Их обовязком 
&ст закупити гвозд! до памятковой таблицы, 
котры належит замовляти у г-на Григория 
Паньчака в Поворознику п. Мушина по ціні 
70 грошей за штуку. 

* 


* * 
(В оголошеню подано 60 гр.; тымчасом 
показало ся, же в Шн! той не можна до- 


стати гвоздей и ціна мусит быти подвыс- 
шена на 70 гр.) 


РЕБЕ 
шиі 
8 ренаичче 
——- 


Розрукы во Відні, 


Дня 29. липня в час! олимпийского тор- 
жества на „Площі Героєв“ во Відні, в кот- 
ром приняли участь: презыдент Микляс, 
вицеканџцлер Баар-Багљенфельс, всі члены 
правительства и кн. Штаренберг, дали ся 
чути во всіх сторон провокацийны крикы, 
голошены мегафонами. Окликы тоты по: 
ходили от членов партии народово-соци- 
ялистычной. 

Члены правительства выцофали ся 
с „Площи Героєв”, где дошло до кырвавых 
розрухов. В часі тых розрухов ранено па- 
рунадцетох пэлициянтов. з 

Полиция арестовала в звязи с тыма роз» 
рухами около 500 людей, Правительство 


Ч. 30. (114). 


заявило, же выступит строго против за- 
мішаным в розрухы. Вздержано такше 
прим!нен$ амнестии, яку выдано недавно. 


—||—— 


ИВААЮЩИЯ В ИСПАНИИ. 


Испания роспадат ся на дв! республикы. 
—==—==ы———ППы—ыПы—ы=—=—=—=—ыПыыылышшылшшы.шышы.ыаЛы: 


Тото, што діє ся тепер в Испании, ест, 
здає ся, найстрашнійшом братоубийственном 
войном на світі. Члены тых самых родин 
воюют по обох сторонах. Очевидцы роска- 
зуют о таком случаю, же отец социялист 
розстрілял сына-фашиста. Розгорычена 
тым мати выпалила отцу очи кыпятком 
и сама убила ся. 

В Мадрыті мают діяти ся страшны річи. 
Помимо того, же Мадрыт находит ся в ру- 
ках правительства, в місті переважают сым- 
патии для повстанцов. Раз ведено улицами 
повстанцов. Розстріляно их публично для 
постраху. Втотчас толпа шмарила ся на 
екзекуцийный отділ и вымордовала всіх 
вояков. С окон домов падают стрілы ня 
правительственны войска, котры реванжу- 
ют ся так, же высаджают в воздух цілы 
домы. 

По инших містах діє ся тото само. Никто 
не $ст певный житя, бо найменьше подо- 
зр!н= выстарчит, жебы перенести ся на 
тот світ. " 

По донесеням с Испании, стає ся певме, 
же домашна война потреват ище долго. 
Силы обох сторон сут праві такы самы ине 
можна надіяти ся скорой побіды одной, 
або другой стороны. 

Послідством того положеня буде, як пред- 
виджуют парыскы газеты, фактычный поділ 
на дві державы. Поділ тот буде мати ха- 
рактер политычный, социяльный и госпо- 
дарчий, але не терыторияльный, што силь- 
но компликує положен бо провинции 
„червеных” будут попреділяны провинциями 
„білых”. 

Уж тепер существуют два правительства, 
с котрых кажде переводит на власну руку 
реформы. Так нпр. повстанче правитель- 
ство привернуло науку религии в школах 
и знесло 40 годинный час роботы в тыждні. 

Правительство повстанцов навязало пере- 
говоры с гдеякыма державами, стараючи ся 
о тото, штобы єго признали за законне 
правительство Испании. Быти може, же 
Италия и Німеччина признают тото прави- 
тельство и перервут отношеня с тепереш- 
ным правительством в Мадрыті. 


Таке положен в Испании може выкли- 
кати поважны компликации в медженарод- 
ной политыці. 


ВАНДУ ПАРЫЛЕВИЧ ПЕРЕВЕЗЕНО 
ДО КРАКОВА. 


Дня 30. липня перевезено с вязницы 
в Тарнов! Ванду Парылевич и Флейшерову 
и поміщено их в вязници св. Михаила 
в Кракові. Перенесеиє тото послідовало на 
желанє судии Корусевича, котрый, жиючи 
в Кракові, хоче с нима мати сталый 
контанкт. 

Почирапи ся на жены 
и достапи ея до нрыминапу. 


„Гей ты цыган шалемый, чирайме ся на 
жены! Дам ти стару за младу и капусты 
заграду”. Тота пісня припоминат ся, коли 
читат ся, як то в Румунии дві хлопскы ро- 
дины, жиючи с собом отдавна в приязни, 
постановили заключити меже собом незвы- 
чайный договор. Хлопы рішили почирати 
ся на жены. Выміна тота мала початково 
пробный характер — на 6 місяцов. 

Жены обох хлопов згодили ся охотно на 
тоту чиранку, подписали договор своих му- 
жей и кажда с них перешла до хаты но- 
вого мужа. 

И всьо было бы в порядку, сли бы 
зашла одна неожиданность, а именно: одна 
с вычираных жен уж по місяци начала 
скаржити ся, же новый муж бє ю. Она 
рішила вернути до своєго давного мужа. 
Але друга пара не хотіла згодити ся на 
таку скору зміну. Зажадано от ней, штобы 
выдержала по крайной мірі 6 місяцов. 

Однак муж „на пробу” не мал совсем на- 
міреня перестати бити жену, в виду чого 
она донесла о том влястям, котры при- 
арестовали обох хлопов, штобы в крыми- 
налі отпокутовали за неморальный помысл. 


< 
'Пчбпы загрызли 4-літного 
кпопчика. 


не 


Страшне и рідке событє мало місце в од- 
ном селі на Поморі. 

4-літный сынок М. Коцимского бавил ся 
в огород! и в том час! напал на него рой 


пчол. 
В пару секундах пчолы покрыли хлоп 


чика грубом верством, вбиваючи єму жала 
в ціле тіло. Крик хлопчика почула мати 
и выбіжала ку нему. Пчолы обсілы ю и по- 
жалили сильно, Мати хопила непритомну 
уж дітину и занесла до хаты. 

Закликаный лікар не потрафил спасти 
дітины. Хлопец умер. 

Баба дітины, 69-літна старуха переняла ся 
так смертю хлопчика, же достала удар 
сердца и также умерла. 


Г. аа 


Сізд представителей 
горскых регионов 
в Сяноці 
в днях от 14—17 серпня т. р. 


Головный Комитет 
организовати: 

1) Сїзды представителей горскых регионов 
в малых розмірах каждого року, 

2) Што два рокы великы сїзды, подобны 
до прошлорочного в Закопаном. \ 

В том році отбуде ся сїзд в малых розмірах 
в Сяноці в днях от 14 — 17 серпня. 
Сїзд згромадит представителей всіх гор- 
скых регионов в Шли взаимного позмаком- 
леня ся и принятя ухвал в ділі діятельности 
и розвитя основанего Т-ва, названого „Союз 
Горскых Земель”. 

Предсідательство Организацийного Коми- 
тета обнял Министер Воєнных Діл ген. дыв. 
Т. Каспржицкый, а ааступником предсідате- 
ля выбрано вицеминистра комуникации инж. 
Александра Бобковского. 


—— 


„Свята Гор” рішил 


Б Сас К об р ё #3 

Якы роботы сут в саді. 


Ріжно удержу= ся сады. Не звертат на 
тото жаден господар велику увагу, бо до- 
тепер не было у нас великых садов, а тых 
пару дерев коло дому были радше для роз- 
рывкы дітям, чим для користи господара. 

Аж по переведеной комасации начинают 
селяне завопити больши сады и тому тепер 
повинни ся они познакомити с рациональ- 
ным их веденєм, штобы мати с них не лем 
приятность для дітей але и користь для 
себе. 

До тепер в садах под деревами был все 
травник и дерев не навожено цілковито. 
В такых садах вроды бывают звычайно раз 
на пару літ, а и втотчас може дві третины 
овочей идут на марне по поводу гнитя, 
хробачливости и недорастаня до торговель- 
ного качества. Кто Иає у себе такый сад, 
або видит єго у сусіда, тот знає, же так Ест 
направду. 

Штобы овочевы дерева родили кажпого 
року и давали лородны овочи, треба дати 


деревам добры условия для их розвитя 
и; выдаваня овочей, — треба впровадити 
механичну управу землі в сад!,` получену 


с сильным навоженєм и плеканєм отвітных 
рослин. 

Травник в саді треба доконче заорати на 
цілом пространстві саду, бо травник служит 
за крыєвку ріжным шкодникам и заберат 
деревам воду и корм, поменьшаючи такым 
способом можность у дерев доброго и тре- 
валого выдаваня овочей. 

В молодом сад! треба плекати меже де- 
ревами ярину, трускавкы, або окоповы. 
Передом треба шле пространство меже 
и под деревами’ добре погноити. Можна 
также засадити космачи (агрест) и виннич- 
кы, або ярины тревалы, як шпврагы и ра- 
барбар. 

В старых садах, котры дают уж овочи, 
держати в першой половис! літа оранину 
и аж коло св. Ивана высіяти на зеленый 
навоз до осенного приораня лубин, выку, 
татарку, або аж и жито, або мішанку 
(овес – выка — горох). Татарка даст по- 
житок пчолам. 

В садах треба памятати о сталом и обыль- 
ном навоженю: в молодом сад! давати 
мерву под ярины; особенно сильно и каж- 
дого року треба навозити рабарбар, шпа- 
рагы, космачи и винничкы. 

В липні, найлучше до 15 липня навозити 
штучныма навозами, легко роспускальныма, 
памятаючи о том, же в другой половин! 
літа на деревах образуют ся квітовы очка 
не квитненЕ в слідуючом року. 

При навоженю штучныма навозами треба 
дати на 1 гектар саду 100—150 кг, вапневой 
салитры и супертомасыны и потасовой соли 
по 300—500 кг. каждого с тых навозов, 
Выдаток на тоты навозы вернут ся сліду- 
ючого року с процентом. 

Повысши навозы можна перед высіянЄм 
вым!шати а по розсіяню приборонити, Если 
в старом сад! были засіяны рослины на 
приоран$ на зеленый навоз, то вычислены 
штучны навозы треба розсіяты перед высі- 
янём тых рослин, 


Як кормити куры. 


Куры кормлены бандурками яудут запа- 
сены, але не несут ся, або несут ся мало. 
Кура на продукцию яиц потребує дуже 


о ОЕ 


бшка и тото білко муєят доєтета в кермі. 
КормлемЕ єамыма бандурками нри доданю 
аж м отруб або зерма не покрыє бвковых 
потреб куры, бо тот корм, а особенно бан- 
дурка має мало білка. 

Штобы кура несла ся добре, мусит она 
достати каждого дня: 


мясной мучкы 6 до 8 г. 
зерна 50 „ 
отруб 20? 
бандуркы 30. 
меленых костей 10 „ 


Вмісто мясной мучкы можна курам давати 
зберане молоко (около 34 шклянкы на 1 
куру денно), 

В зим! кромі того дає ся курам 20—30 г. 
на штуку половы с коничу, а літом зеленый 
корм, котрый куры ‘зберают сами, пасучи 
ся коло хат, 

Так кормлены куры не запасают ся и не- 
сут ся каждого дня. | 


=—— 

Дзвонят серпы и косы, 


Уж и в горах начали ся жнива. От свиту 
до ночи дзвонят по полях косы и серпы. 
Струджены тяжком роботом косары обте- 
рают . пот и кладут покос за покосом, 
В том рощ лица их веселы, бо Всевышный 
дал красны вроды. Зародила ся озимина 
и ярина, выросли травы на луках, добре за- 
повідают ся окоповы. Кобы лем выдержала 
в часі жнив погода, буде полно в стодолі 
и сыто при столі. Може кус отдохнут се- 
ляне, тым больше, же ціны зерна в том 
році заповідают ся добре. Причином того 
Ест страшна спека и посуха в Амерыці, 
котра звычайно регулюё світовы ціны 
зерна, 

Также и живина має в поєлідных часах 
лучшу ціну, в виду чого можна надіятн ся 
поправы у людей. 

Дзвонят косы и серпы по полях. Дай Бог, 
штобы выдзвонили они лучшу долю селу. 


р 


Звыч. Обще Собранє 


ЧЛЕНОВ О-ВА РУСКА БУРСА 
В ГОРЛИЦАХ 


отбуде ся в четверг 27. серпня 1936 


о год. 10 рано в поміщеню бурсы 
с слідуючом програмом дня: 
1. открытё Общого Собраня и выбор 
презыдии, 
2. отчитане и иринятё протокола по- 
слідн. Собр. 


3. доклад о діятельности и касовый 
отчет, 


4, доклад контрольной комисии, 

‚ дыскусия над докладами и уділенє 
абсолютории, 


6. выборы нового правленя и контр, 
комисии, 


7. предложеня членов и 
8. закрыт Общого Собраня. 

Если в означеном часі не збере ся вы- 
магана статутом число членов, то слщуюче 
обще собранё отбуде ся того самого дня 
с том самом програмом о год. 11-ой. 

Особных повідомлень - не розсылат ся. 

Правленє О-ва 


ПОМІЩАЙТЕ 


оголошеня 
В ГАЗЕТІ „ЛЕМКО” 


Што чуты в евіті. 


Революция и домашна война в Испании. 


Барцельона: Комунисты в Барцельон! 


нищат маєткы правых партий, подпаляют 
костелы и монастыры. Католицкых Свя 
щенников вымордовано. Така сама судьба 
встрітила офицеров барцельонского -гарни- 
зона, котрых убили скомунизованы воякы. 
Число убитых в Барцельоні подают на около 
1000 людей. 


ружжнння в» 


Парыж: С Мадрыта доносвт, же в часі 


уличной борбы в ночи на 24.\||. заатаковано 
автомобиль польского посольства в Мадрыті. 
До автомобиля, а пак до будынку посоль- 
ства отдано около 30 стрілов. Жертв в лю- 
дях не было. 


Мадрыт: Бои меже правительственныма 
— = 


войсками и повстанцами идут в 50 км. от 
столицы. Обі стороны числят ся с тым, же 
домашна война потреває місяц, а може 
и долше. Дотепер число убитых выносит 
около 3500 людей, Повстанцы утворили 
своє правительство с ген. Моля во Глав. 
Правительство тото резыдує в Бургос в по- 
лудневой Испании. Администрация цы- 
вильна на теренах занятых повстанцами Єст 
переважно вірна правительству, але войско 
часто сымпатыєує с групом генер. Франко. 
Правительство вооружат роботников. 


Москва: Сов!тскы летчикы: Байчуков, 
наа 


Чкалов и Бєляков, котры выстартовали до 
окружного лету с Москвы, опустили ся на 
землю на запад от Николаєвска над Аму- 
ром, удержуючи ся в воздусі 56 годин 
20 минут. В часі том перелетіли они без 
опаданя на землю 9.374 км. В час лету 
мусіли они перебороти величезны пере- 
шкоды. Коло „Сіверной Землі" самолет 
попал на арктычный цыкльон и густы 
хмары. Через 5 годин летчикы пробивали 
ся через хмары, возносячи ся на высоту 
4 тысяч метров и летячи совсем сліпо. Вітер 
гнал страшный и самолет покрыл ся ледом. 
Щолетівши счастливо до Петропавловска 
на. Камчатці, самолет шмарил пересылку. 
Над Охоцкым морем самолет попал в стре- 
фу сильного полудневого цыкльона. Коли 
власти довідали ся, же лет Єєст веденый 
в особенно трудных условиях, выдали через 
рацио порученєе перервати лет. Самолет 
‚опал на землю серед густой гмлы на малом 
остров! коло Николаєвска, Самолет тот ст 
конструкции совітского инжинера А. Н. Ту- 
полева и носит назву „А.Н. Т. 25” С 9874 км., 
якы перелетіл самолет, припадат на лет над 
морями около 5140 км. Летчикы сут здо- 


Букарест: Мин. Титулеску заявил бука- 
рестынскым газетарам, же не принял на 
себе собовязаня, же позволит на свободный 
перемарш совітскых войск через румунску 
терыторию. Справа тота не была николи 
предметотом переговоров. 


Рым: Агенция Стефани доносит, же ко- 
мисия до ,розслідженя богатств Менелика 
ствердила, же находят ся там тепер лем 
книгы, дываны и предметы религийного 
культу. Всьо тото отдано до роспоряди: 
мости коптийского священства. Самы бо- 


гатства забрал до Европы негус, 


ленко 


В Неапол! одна уперта 21.літна англи- 
чанка помиме остережень сідила через 10 
годин на сенни. Коли вернула до хаты, за- 
морочило ю. Дознала она сильного пепа- 
реня на шлом тілі, и што найсмутнійше, 
стратила розум. 


Льондон: Амглицка газета „Мапсһеѕіег 


Сиаг4ап”, маюча все добры информации 
политычны, оголосила тайный мемориял ні- 
мецкой партии народово-социялистычной. 
Мемориял меже другым пише также о ско- 
ром прилученю Гданска до Німеччины, при- 
чом предвиджує ся гдеякы „гваранции” для 
Польщи и постепенной ликвидации цілого 
версальского трактату. 


Німеччина приготовлят ся до войны. Во 
всіх векших містах, где стоят гарнизоны ні- 
мецкого войска, будуют днем и ночом на 
три зміны величезны елеваторы и магазыны 
на зерно. Переважно будує ся их под зем- 
льом и сут они осмотрены в нмайновійши 
техничны устройства. 


Льонлон; Король Едвард “ІІ. зрезыгно- 
анаска 
вал с выізда на француску Ривиєру. Так 
само предсідатель англицкых министров 
Бальдвин не выізджат в том році на урляп. 
Крок тот поясняют собі непевным поли- 
тычным положенєм в Европі. 


аса 


І Вісти & краю 


ме... 3 


Варшава: Куратор Окр. Шк. Краковского 
г-н Годецкый ст перенесеный до Вильна, 
а на єго місце назначено г-на Стыпинско- 
го, начальника выділа с министерства віро- 
исп. и просв. 


Варшава: В звязи с вістями о заимено- 
Е УТЕС ЕЕ: асаалаа 


ваню министра Зындрам-Косцялковского во- 
єводом Гльвовскым газеты варшавскы пи- 


шут, же мнн. Косцялковскый поставил 
условия, под якыма згодил бы єя приняти 
стяноаиско львовского воєводы. Ведля тых 


газет мин, Косцялковскый жадат росширеня 
прав на становиску воєводы так, штобы 
центральны власти не противили ся, Єсли 
он дойде с украинцами до гдеякой угоды, 


Варшава: Агенция „Искра” доносит в звя- 
зи с поголосками о возможности поворота 
Витоса до краю и приміненя. до него ам- 
нестии, же тоты поголоскы сут неправдивы 
и же Витос може вернути до краю лем по 
тото, штобы отсідити вымірену єму судом 


кару. 


Варшава: В политычных кругах росошла 
ся поголоска о возможности скликаня в ве- 
ресні незвычайной сесии. Сесия тота мала 
бы вскріпити основы для ширшой акции 
проправительственного обозу. 


Варшава: Министерство Правосудия вы- 
дало пояснене, в котром лодає, же найниз- 
ша оплата за впис в цывильных процесах 
в окруженых судах выносит 10 зл. 


Варшава: В серпні буде огошеный но- 
вый паспортный закон. За границу можна 
буде вывозити лем 200 зл. а заграничный 
паспорт буде коштовати 50 зл. на місяц. 


Поворот роботников с Латвии, С многых 
ИЕ лазизаш лат л анат ачаг идти, чоны таль 
галицкых повітов выіхало килька тысяч ро- 


оааамыми атповідат: 


-В поли. 


ч. 30. 414. 


ботникев и робетниц до Латвми на роботы 
Однак уж по пару неділях вертают 
назад, бо условия роботы сут там не’ до 
выдержаня. До роботы треба было ста- 
вати уж о год. 3-ой и робити до год. 
11-сй в ночи. Кормили их якомси бандур- 
чаном поливком. Кром! того треба было 
робити в неділі и свята. 


Талергофске Тор- 
жество. 


Дня 9-го серпя т. р. читальня им. М. 
Качковского в Поворознику устроює 
ТАЛЕРГОФСКЕ ТОРЖЕСТВО. 

Програма торжества слідуюча: 

1) о год. 112 по полудни сходка 
в домі читальні. я 

2) о год. 2 по полудни поход на 
кладбище. 

3) о год. 212 по полудни панихида. 

4) По панихид! промова, посвяченя 
памяти мученникам світовой войны 
и вбиванё гвоздей (металевых табли- 
чок с назвисками мученников) в па- 
мяткову доску. 

5) Поход с памятковом таблицом до 
читальні. 

6) Академия в читальні. 

Торжество має характер повітового 
свята. Выділ читальні дал поробити 
металевы табличкы (гвозді) с назвиска- 
ми всіх талергофцов и всіх мученников 
світовой войны с цілого повіта ново- 
сандецкого. Гвозді тоты буде вбивати 
ся в памяткову доску, котру пак пові- 
сит ся в салі чит. в Поворознику. 

Гвозді с назвисками талергофцов вби- 
вают власноручяо самы талергофцы. 
За погыбших, померших або неприсут- 
ных гвозді вбивают члены их родин. 

Гвозді с назвисками талергофцов бу- 
дут уложены в надпис: память 
рускым страдальцам Талергофа 1914— 
1918“, 

Замовленя на гвозді с отвітныма над- 
писами высылати до чит. им. 
М. Качковского в Крыници-Селі на ру- 
кы г. Алексия Громосяка, або до чит, 
им. Качковского в Поворознику, почта 
Мушина на рукы г. Паньчака Григория. 

Гвозді роздаст ся в день свята в чит. 
в Поворознику. 

При замовленю гвоздей треба запла- 
тити 70 гр. за штуку. 


Выділ чит. в Поворознику. 
ем 


КТО ХОЧЕ ЗАБЕЗПЕЧИТИ СЕБЕ НА 
СТАРОСТЬ И РОДИНУ ОТНУЖДЫ И ГО- 


ЛОДА, АБО ЗЛОЖИТИ ДІТЯМ ВІНО, 
НЕХАЙ ЯКНАЙСКОРШЕ 


заасекурує ся · 


в асекурацийном 
Товаристві 


ПИТ И КрИНОВСИЕ 


во ЛЬВОВ! 


Асекурацию принимают ‘на шлой Лем- 
ковщині представителі: гг. Оеиф Яно- 
вицкый — Крыница-Село и Миханл Па- 
релом — Сянок, 
а] 


